google/wiki40b huggingface dataset:
Indonesia raya

Era pemerintahan Jepun

Tentera Jepun telah menubuhkan Giyuugun di Tanah Melayu dan Sumatera dan melantik Ibrahim Yaakob sebagai Leftenan Kolonel pasukan Giyuugun. Pemuda-pemuda KMM menjadi penunjuk jalan dan juru bahasa bagi tentera Jepun. Sebagaimana di Indonesia, tentera Jepun telah membentuk tentera Pembela Tanah Air (PETA). Ibrahim Yaakob dan pemuda-pemuda KMM mendapat latihan ketenteraan Jepun selama 6 bulan. Tentera Jepun menghantar pemuda-pemuda Melayu yang menjadi buruh dan tentera Jepun ke Sungai Kwai di Thailand dan ke Sumatera.

Pertemuan Taiping 1945

Pada 13 Ogos 1945, Ir Sukarno dan Drs Mohammad Hatta telah bertemu dengan Leftenan Kolonel Ibrahim Yaakob, Drs Burhanuddin Helmi dan Majar Jeneral Umezu di bandar Taiping, Perak. Taiping merupakan ibu negeri Perak semasa pemerintahan Jepun dan amat maju berasaskan ekonomi bijih timah. Pertemuan ini berlangsung selama 45 minit sahaja. Sukarno dan Hatta dalam perjalanan pulang dari Saigon, Vietnam ke Jakarta, Indonesia.
Pemimpin Indonesia ini diiktiraf oleh komander Jepun di Indonesia.
Rancangan tentera Jepun dipersetujui untuk memerdekakan Tanah Melayu di bawah Indonesia.

Punca tidak menjadi

Namun Sukarno tidak dapat bertunggu-tunggu lama kerana India telah merdeka pada 15 Ogos 1947. Belanda menarik tenteranya dari Indonesia pada 27 Disember 1949. Sukarno telah menjanjikan kemerdekaan Indonesia "Sebelum jagung berbunga, Indonesia pasti merdeka."
La Victoria, Amazonas

La Victoria merupakan sebuah bandar dan komuniti yang terletak di wilayah Amazonas, Colombia.
Peranti keluaran

Peranti output ialah mana-mana kelengkapan perkakasan komputer yang digunakan untuk menyampaikan hasil pemprosesan data yang dilakukan oleh sistem pemprosesan maklumat (seperti komputer) kepada dunia luar, manakala input/output (I/O) merujuk kepada komunikasi tersebut. Sebaliknya, output ialah syarat atau data yang dihantar oleh sistem ke luar, berbeza dengan input yang merupakan isyarat atau data yang dihantar kepada sistem.
Peranti output yang paling biasa digunakan ialah monitor, pencetak dan pembesar suara.
Pintu tabir platform

Pintu tabir platform atau pintu skrin platform (PSD) dan pintu tepi platform (PED) merupakan sejenis pintu automatik yang biasanya diletakkan di stesen kereta api atau metro. Pintu ini beroperasi dengan terbuka sendiri apabila kereta api berhenti di stesen dan kemudiannya akan tertutup apabila kereta api bersedia untuk bertolak. Penggunaan pintu ini adalah untuk mengelakkan kejadian bunuh diri dan kemalangan.
Kebanyakkan sistem kereta api baru di Asia dan Eropah menggunakan pintu jenis ini.
Kampung Guar Jenalik

Poskod

Poskod yang digunakan di Kampung Guar Jenalik, Bukit Kayu Hitam, Kedah adalah 06050.
Le Mans

Le Mans merupakan sebuah komun di jabatan Pays-de-la-Loire di barat-laut Perancis.
Kapal auksiliari

Kapal Auksiliari ialah sejenis kapal tentera laut yang direka untuk membantu kapal kombatan dan  operasi laut yang lain. Kapal auksiliari bukanlah kapal kombatan, namun ia mungkin mempunyai keupayaan tempur yang terhad, biasanya bersifat mempertahankan diri.
Kapal Auksiliari adalah amat penting bagi semua saiz tentera laut, kerana tanpa mereka, kapal-kapal armada utama tidak akan efektif. Oleh itu, hampir setiap tentera laut mengekalkan armada auksiliari yang besar. Bagaimanapun, komposisi dan saiz armada auksiliari ini berbeza-beza bergantung pada sifat setiap tentera laut dan misi utamanya. Angkatan laut pesisiran yang lebih kecil cenderung mempunyai kapal auksiliari lebih kecil yang memfokuskan pada peranan sokongan litoral dan latihan. Angkatan laut lepas yang lebih besar cenderung mempunyai armada auksiliari yang terdiri daripada armada kapal-kapal sokongan jarak jauh yang direka untuk memberikan bantuan yang melewati perairan negara.
Bojong, Panjatan

Poskod

Poskod yang digunakan di Bojong adalah 55655. Terdapat 11 buah desa di dalam daerah kecamatan Panjatan.
Sekolah Kebangsaan Poring-Poring

Sejarah

PENUBUHAN SEKOLAH
Sekolah Kebangsaan Poring-Poring diasaskan pada tahun 1968. Asalnya hanya sebuah bangunan 20’ X 40’ beratapkan zink, berdindingkan bamboo dan berlantaikan tanah serta meja dan kerusi murid dibuat daripada bambu yang dibina oleh penduduk kampung. Sekolah ini ditubuhkan untuk menangani masalah perhubungan pelajar yang terpaksa berjalan kaki sehingga 9 batu ke Sekolah Kebangsaan Tombongon dan Sekolah Kebangsaan Kokol dengan melalui kawasan hutan dan mengharungi Sungai Tombongon sehingga 13 kali.
Pelajar-pelajarnya terdiri daripada kanak-kanak sekitar Kampung Poring-Poring, Kampung Ulu Babagon, Kampung Bambangan, Kampung  Bambangan Baru, Kampung Pinahaon Kinasaraban, Kampung Gampapas, Kampung Pinahaun, Kampung Sinagang, Kampung Kalasunan / Kirogimot dan Kampung Marahang. Jumlah pelajar pada masa itu ialah 35 orang dengan seorang guru.
Sekolah ini dinamakan Sekolah Kebangsaan Poring-Poring kerana tapak kawasan untuk mendirikan sekolah ini dipenuhi dengan bambu, maka sekolah ini telah diberi nama berdasarkan kepada perkataan “Poring”, di mana dalam bahasa Dusun, ianya bermaksud bambu.
SEJARAH SEKOLAH
Pembinaan sekolah oleh kerajaan telah dimulakan pada tahun 1971 di tanah seluas 4.19 ekar. Pembinaan sebuah bilik darjah, sebuah rumah guru dan 2 unit tandas menelan kos sebanyak RM14,500.00 Pada tahun 1972, 2 buah lagi rumah guru baru dibina. Pada jam 3 petang, 6 Julai 1973, bangunan bilik darjah yang telah dibina menggunakan kayu dengan kerjasama penduduk kampung ini telah roboh akibat ribut. Murid-murid tidak dapat meneruskan pelajaran selama beberapa bulan sehinggalah sebuah bangunan sementara dibina oleh penduduk kampung menggunakan saki-baki bangunan yang telah roboh itu. Walaubagaimanapun apabila hujan turun, bilik tersebut akan dipenuhi dengan air.
Oleh itu, pada tahun 1974 pihak Jabatan Pendidikan Sabah telah membina gentian 2 buah bilik darjah dan 2 unit tandas baru dengan kos RM23,000.00. Sekolah baru yang berlantaikan simen itu telah siap dibina pada tahun 1975. Pada tahun tersebut, bilangan murid yang mendaftar masuk meningkat sehingga 110 orang. Keadaan ini telah menyebabkan kesesakan bilik darjah dan kekurangan rumah guru. Bagi mengatasi masalah itu, penduduk kampung telah mengadakan kutipan wang dan gotong-royong untuk mendirikan sebuah bangunan sekolah dan dua buah rumah guru.
Akhirnya, pada tahun 1984 Jabatan Pendidikan Sabah telah membekalkan bahan mentah bagi pembinaan 3 buah bilik darjah dan 2 unit rumah guruyang dibina secara giting-royong oleh penduduk kampung. Bangunan ini dirasmikan oleh Y.B. Marcel Leiking, wakil rakyat kawasan Inanam.
Pada tahun 2000, pembinaan 3 buah bilik darjah dan 2 unit rumah guru baru telah dilaksanakan. Bangunan Prasekolah pula telah dibina pada tahun 2010.

Pencapaian

Sekolah ini pernah mendapat tempat ketiga Anugerah Kualiti Y.B. Menteri Pendidikan Tahun 2000 bagi Kategori Sekolah Pedalaman.
Lubuk Lesung

Poskod

Poskod yang digunakan di Lubuk Lesung adalah 38653. Terdapat 23 buah desa di dalam daerah kecamatan Lais.
Bressana Bottarone

Bressana Bottarone merupakan kawasan (munisipaliti) di Wilayah Pavia di Itali wilayah Lombardy, terletak 45 km selatan Milan dan 11 km selatan Pavia. Pada 31 Disember 2004, daerah ini berpenduduk 3,351 dan kawasan 13.1 km².
Bressana Bottarone bersempadan dengan munisipaliti: Bastida Pancarana, Casatisma, Castelletto di Branduzzo, Cava Manara, Pinarolo Po, Rea, Robecco Pavese, Verrua Po.
Sekolah Kebangsaan Jelapang, Terengganu

Sejarah

Sekolah Kebangsaan Jelapang adalah sebuah sekolah yang terletak di dalam Mukim Caluk ,Daerah Setiu,Terengganu. SK Jelapang mula ditubuh dan diwarta sebagai sekolah bantuan penuh kerajaan pada tahun 1 Januari 1984 dengan berstatus sekolah kurang murid walaupun pada dasar sekolah ini telah dibuka lebih awal dari tarikh tersebut iaitu sekitar 1979.Guru Besar pertama yang berkhidmat di sekolah ini ialah Encik Embong bin Abdullah yang pada masa tersebut bilangan murid hanya terdiri daripada 20 orang murid sahaja. Beliau menjadi Guru Besar selama 2 tahun. Pada penghujung 1980, tempat beliau telah diganti oleh Encik Ghazali bin Yaakob (1980-1983), Encik Muhd Azam bin Uthman (1984-1987),En. Ali bin Sulaiman (1987-1994)  
Sekolah ini mendapat nama dari Kampung Jelapang yang mula diterokai oleh penduduk yang kebanyakkan dari rakyat negeri Kelantan pada awal sekitar tahun 1959 untuk keperluan tempat tinggal dan penanaman padi.Hasil perkahwinan dengan rakyat tempatan, pertambahan penduduk di Kampung ini semakin meningkat sekaligus mendorong pihak berwajib membina sekolah sementera agar pendidikan awal dapat disalurkan. Pada tahun 2003, sekolah ini mendapat bangunan berkembar tiga tingkat yang memuatkan bangunan pentadbiran, bilik darjah, bilik guru, dewan terbuka, makmal Sains, Bengkel Kemahiran Hidup dan Pendidikan Seni. Hasil pembinaan bangunan baru ini, bangunan lama tetap digunakan sebagai Kelas KAFA, Pra Sekolah, Makmal Komputer dan Kelas Program Pendidikan Khas Integrasi. Pembukaan Prasekolah dan Kelas Pendidikan Khas pada tahun 2008 telah membolehkan sekolah ini berada dalam Sekolah Gred A.
Sekolah ini pernah diletakkan dalam Mukim Belara di bawah PPD Kuala Terengganu. Pada tahun 2015, sekolah ini telah mempunyai 172 orang murid yang kebanyakkan terdiri daripada penduduk Kampung Jelapang dan Kampung Bukit Layat. Sekolah ini mempunyai 28 orang guru termasuk 5 orang guru opsyen Pendidikan Khas dan 6 orang kakitangan sokongan serta seorang Pegawai Teknologi Maklumat (EIO). Kebanyakkan murid adalah penduduk dari 3 buah kampung berdekatan iaitu Kg. Jelapang, Kg. Bukit Layat dan Kampung Mak Jintan. Sebahagian besar penduduk di kawasan ini adalah golongan petani seperti Penoreh Getah, Peneroka Sawit dan Penternak. Bilangan murid paling ramai yang pernah bersekolah di sekolah ini adalah pada tahun 2005 iaitu 228 orang.
Kampung Lubuk Batu, Chukai

Poskod

Poskod yang digunakan di Kampung Lubuk Batu, Chukai, Terengganu adalah 24000.
Büsum-Wesselburen

Büsum-Wesselburen merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Koto Iman

Poskod

Poskod yang digunakan di Koto Iman adalah 37172. Terdapat 14 buah desa di dalam daerah kecamatan Danau Kerinci.
Lamjaotongba

Demografik 2001

Menurut bancian India pada tahun 2001, Lamjaotongba memiliki bilangan penduduk seramai 9,067. Dari jumlah tersebut, kaum lelaki membentuk 48% dari jumlah keseluruhan populasi dan wanita seramai 52%.

Pendidikan 2001

Menurut bancian India pada tahun 2001 Lamjaotongba memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 53% lelaki dan 47% wanita mampu membaca. 11% dari populasi berusia di bawah 6 tahun. (2001)
Pasitan

Pasitan (Latin: Inquisitio) merujuk kepada proses undang-undang (tatacara pasitan) atau institusi-institusi yang ditubuhkan oleh Gereja Roman Katolik dan kadang-kala juga oleh pemerintah-pemerintah sekular bagi membendung kegiatan-kegiatan bidaah. Dimulakan di Perancis pada abad ke-12 bagi mencegah pertentangan agama, terutamanya terhadap golongan Katarisme dan Waldens. Kumpulan-kumpulan lain yang kemudiannya disiasat termasuklah Fraticelli, Hus (pengikut Jan Hus) dan Beguine. Bermula pada 1250-an, para pegawai pasitan secara umumnya dipilih daripada Darjah Dominika, menggantikan amalan lebih awal yang menggunakan rohaniwan tempatan sebagai hakim. Istilah Pasitan Zaman Pertengahan meliputi institusi mahkamah ini sehingga pertengahan abad ke-15.
Kecuali Negeri-negeri Paus, institusi Pasitan dihapuskan pada awal abad ke-19, selepas Perang Napoleon di Eropah dan perang kemerdekaan Amerika Sepanyol di benua Amerika. Institusi tersebut terselamat sebagai sebahagian daripada Kuria Rom tetapi pada tahun 1908 ia dinamakan semula kepada "Jemaah Kudus Agung Pejabat Suci". Pada tahun 1965, ia menjadi Jemaah Doktrin Iman.
L'Île-d'Yeu

L'Île-d'Yeu ialah sebuah komun di jabatan Vendée di wilayah Pays de la Loire barat Perancis.
Artlenburg

Artlenburg merupakan sebuah munisipaliti terletak di daerah Lüneburg, Niedersachsen, Jerman.
Kampung Titi Merdeka

Poskod

Poskod yang digunakan di Kampung Titi Merdeka, Sungai Petani, Kedah adalah 08600.
Alvin E. Roth

Alvin Elliot Roth (lahir 18 Disember 1951) ialah ahli akademik Amerika. Beliau ialah profesor ekonomi Craig dan Susan McCaw di Universiti Stanford dan profesor ekonomi dan emeritus pentadbiran Gund di Universiti Harvard. Beliau adalah Presiden Persatuan Ekonomi Amerika pada tahun 2017. 
Roth telah membuat sumbangan penting dalam bidang teori permainan, reka bentuk pasaran dan ekonomi eksperimen, dan diketahui oleh penekanannya untuk menerapkan teori ekonomi kepada penyelesaian masalah "dunia nyata". 
Pada tahun 2012, beliau memenangi Hadiah Peringatan Nobel dalam Sains Ekonomi bersama dengan Lloyd Shapley "untuk teori peruntukan yang stabil dan amalan reka bentuk pasaran".
Sekolah Menengah Kebangsaan Desa Kencana

Sejarah

Sekolah Menengah Kebangsaan Desa Kencana yang dibuka pada 4 Disember 1995 telah mendapat nama sempena nama kampung ia dibina iaitu Kampung Desa Kencana, FELDA Sahabat 03, Lahad Datu, Sabah.
Seramai 333 orang pelajar (kelas Tingkatan 1 dan Tingkatan 2 sahaja dibuka) telah mendaftarkan diri pada minggu pertama pembukaan. Terdapat seramai 4 orang guru termasuk pengetua pertamanya, Encik Wajuhus Bin Juhin.
Sesi pengajaran dan pembelajaran telah dimulakan pada awal tahun 1996. Sebanyak 5 buah kelas Tingkatan 1 dan 3 buah kelas Tingkatan 2 telah dibuka. Pada bulan Januari 1996 itu juga asrama SMK Desa Kencana telah dibuka untuk pelajar yang tinggal jauh dari kawasan sekolah. Sejajar dengan peningkatan usianya, jumlah tenaga pengajar SMK Desa Kencana juga kian bertambah.
Kini setelah menjangkau usia 22 tahun, SMK Desa Kencana mempunyai 58 buah kelas daripada kelas Pendidikan Khas sehingga kepada Tingkatan 6 atas (Pra U). Pada tahun 2016, jumlah guru adalah seramai 126 orang, Anggota Kumpulan Pelaksana seramai 14 orang dan pelajar sebanyak 1805 orang. Kebanyakan pelajar sekolah ini terdiri daripada anak-anak peneroka FELDA Sahabat, kakitangan Felda Sahabat serta anak-anak kampung yang terletak berhampiran FELDA khususnya Tambisan dan Tanjung Labian.
Winschoten

Winschoten, merupakan sebuah gemeente Belanda yang terletak di wilayah Groningen. Pada tahun 2006 daerah ini memiliki penduduk sebesar 18,461 orang.
Masjid Ladang Jaya

Pentadbiran

Masjid Ladang Jaya memiliki nombor pendaftaran masjid No Daftar: MY-11-STU-00339.
Fayón

Fayón merupakan sebuah kawasan perbandaran yang terletak di wilayah Zaragoza, Aragon, Sepanyol
Tanjung Baru, Kinal

Poskod

Poskod yang digunakan di Tanjung Baru adalah 38962. Terdapat 12 buah desa di dalam daerah kecamatan Kinal.
30 Muharam

30 Muharam merupakan hari ke tiga puluh dalam kalendar Hijriah. Selain itu, tarikh ini jarang berada di dalam kalendar Islam.
Pesta Sukan Ukur Se-Malaysia ke-32

Pembukaan

Upacara pembukaan yang gilang gemilang telah diadakan pada 12 April 2019 bertempat di Stadium Universiti Teknikal Melaka. Ia bermula dengan ketibaan YB Kerk Chee Yee. Perbarisan lintas hormat telah dimulakan dengan perarakan masuk Pancaragam Sekolah Henry Gurney yang terdiri daripada 42 orang pelajar yang dipimpin oleh Inspektor Fakhrul bin Zubir serta dibantu oleh Sarjan Mohd Said bin Abdul Hamid. Ini disusuli oleh lintas hormat kontinjen-kontinjen yang dimulai oleh kontinjen JUPEM Johor serta diakhiri oleh kontinjen tuan rumah iaitu JUPEM Melaka. Pengarahan di sepanjang acara perbarisan lintas hormat ini telah di berikan oleh En. Yusof bin Abdullah, JUPEM Melaka, 
Selanjutnya Tuan Pengarah JUPEM Melaka, Sr. Tsalimi bin Abdullah telah menyampaikan ucapan alu-aluannya. Ini diikuti dengan ucapan pembukaan oleh YBhg. Sr. Dato' Indera Mohd Noor bin Isa, Ketua Pengarah Ukur dan Pemetaan Malaysia merangkap Yang DiPertua Majlis Sukan JUPEM dan ucapan perasmian oleh YB En. Kerk Chee Yee Exco Komunikasi, Multimedia, Pembangunan Belia dan Sukan Negeri Melaka. 
Upacara pembukaan kejohanan ini turut dimeriahkan dengan persembahan acara pencak silat oleh ahli Persatuan Seni Silat Gerak Tepat Melaka serta persembahan oleh Kumpulan Koir Performing Art Ibu Pejabat JUPEM yang telah mendendangkan lagu-lagu JUPEM ke Arah Jaya, Temberang dan Gemuruh.

Upacara Penutup

Upacara penutup kejohanan ini telah diadakan pada 14 April 2019 bertempat di Dewan Tun Ali, Bukit Katil, Melaka.
Ia dimulakan dengan sesi tahlil ringkas tetapi penuh syahdu yang diketuai oleh Sr Mohd Daud Mahzur bagi mendoakan kerahmatan kepada Allahyarham Yusof bin Abdullah yang telah meninggal dunia sekitar jam 12:00 tengah hari pada hari Sabtu 13 April 2019, iaitu pada hari ke-2 kejohanan, sebaik sahaja menamatkan permainan bola tampar ketika mewakili JUPEM Melaka.
Logi Kuasa Ende

Logi Kuasa Ende merupakan sebuah logi kuasa eletrik yang terdapat di Nusa Tenggara Timur, Indonesia. Logi Kuasa Ende terdiri daripada Ende unit 1 & 2 (2x7MW).

Pengagihan eletrik

Sehingga Disember 2011, penggunaan eletrik perkapital Indonesia adalah antara yang rendah, dan kebanyakan penggunaannya adalah bagi tujuan kegunaan peribadi. Selain itu ramai penduduk tidak mendapat bekalan eletrik disebabkan sesebahagian wilayah provinse tidak bersambung dengan grid kuasa kebangsaan (terutamanya di pulau-pulau kecil).
Sehingga 2012,terdapat 12 wilayah provinse yang memiliki kurang 60% kadar penembusan bekalan eletrik, disebabkan masalah jaringan infrastruktur, pengangkutan dan pengagihan pada kepulauan luar yang menyulitkan usaha kerajaan bagi membekalkan kawasan terpencil dengan bekalan eletrik.

Keupayaan

Logi kuasa Ende mempunyai keupayaan untuk menghasilkan sehingga 14 Megawatt kuasa eletrik yang digunakan bagi membekalkan kuasa eletrik di Nusa Tenggara Timur.
Wettringen (Münsterland)

Wettringen merupakan sebuah kawasan perbandaran terletak di daerah Steinfurt, North Rhine-Westphalia, Jerman.
HESA Azarakhsh

Rekabentuk dan pembangunan

Pada April 1997, Brigadier Jeneral Arasteh, Timbalan Ketua bagi Staf Jeneral Angkatan Bersenjata mengistiharkan Iran telah berjaya mereka, membina dan menguji pesawat pejuang pertamanya. Pada hujung 1997, Iran mula mengeluarkan secara besar-besaran pesawat. Pada pertengahan 2000, empat buah pesawat dipercayai sedang menjalani ujian operasi, dengan kadar pengeluaran pesawat kira-kira 10 buah pesawat setahun.
Pesawat ini dipercayai dibina dengan menggunakan teknologi pembalikan ke atas komponen-komponen pesawat pejuang buatan Amerika Syarikat. Kemungkinan pesawat-pesawat ini adalah seperti F-14 Tomcat, F-5E Tiger II dan F-4 Phantom II.
Iran sehingga kini belum lagi mendedahkan sebarang maklumat tambahan berkenaan pesawat, maka keupayaan sebenar pesawat ini tidak diketahui. Ia dipercayai menyerupai pesawat Northrop F-5 yang diubahsuai, dan didakwa 10%-15% lebih panjang berbanding pesawat asal. Pesawat Azarakhsh juga dikatakan menggunakan radar N-019 Topaz yang telah ditingkat upaya.
Pada 17 Mei, 2000, Pemangku Komander Tentera Udara telah mengatakan bahawa pesawat Azarakhsh telah mencapai tahap pengeluaran besar-besaran. Pada 6 Ogos, 2007, Menteri Pertahanan Mostafa Mohammad-Najjar berkata, "Azarakhsh kini berada pada tahap pengeluaran industri dan pengeluaran besar-besarannya akan bermula pada masa hadapan." 
Pada 5 Ogos, 2007, Azarakhsh berjaya melakukan ujian penerbangan.

Azarakhsh

Pesawat Azarakhsh generasi pertama dipercayai berasal daripada pesawat ubahsuai F-5E buatan Amerika Syarikat (dikeluarkan di Iran) dan memiliki dimensi 10-15% lebih panjang. Pengeluaran besar-besaran bermula pada hujung 1997 dan setakat 2001, terdapat enam buah pesawat ini telah berada dalam inventori. Dijangka sejumlah 30 buah pesawat akan dikeluarkan dalam masa tiga tahun akan datang.

Kelainan masa depan

Sangat sedikit diketahui berkenaan rekabentuk pesawat masa depan yang berasaskan platfom Azarakhsh. Jeneral Mighani dari Tentera Udara Republik Islam Iran mengatakan bahawa pesawat generasi masa depan akan menggunakan rekabentuk tempatan.
Juasseh

Juasseh merupakan sebuah bandar kecil di Negeri Sembilan, Malaysia. Di Juasseh juga terdapat sebuah sekolah menengah teknik iaitu Sekolah Menengah Teknik Juasseh(TEJA)
Sulya

Demografik 2001

Menurut bancian India pada tahun 2001, Sulya memiliki bilangan penduduk seramai 18,026. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Sulya memiliki kadar pendidikan (kebolehan membaca) 79%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Kampung Parit Putat

Poskod

Poskod yang digunakan di Kampung Parit Putat, Sungai Rambai, Melaka ialah 77400.
Desa (Indonesia)

Perkhidmatan Awam Desa

Perkhidmatan Awam Desa bertugas untuk membantu Kepala Desa dalam pelaksanaan tugas dan bidang kuasanya. Salah satu jawatan Perkhidmatan Awam Desa ialah Setiausaha Desa yang diisi oleh Pegawai Perkhidmatan Awam Negeri. Setiausaha Desa dilantik oleh Setiausaha Daerah Kabupaten/Kota atas nama Bupati/Walikota, manakala pegawai-pegawai Perkhidmatan Awam Desa yang lain dilantik oleh Kepala Desa daripada penduduk-penduduk desa berdasarkan Keputusan Kepala Desa.

Badan Musyawarah Desa

Badan permusyawaratan desa (BPD) merupakan lembaga perwujudan demokrasi dalam penyelenggaraan pemerintahan desa. Anggota BPD adalah wakil para penduduk desa yang berkenaan.
Anggota-anggota BPD terdiri daripada Ketua Rukun Warga, pemangku adat, golongan profesional, pemimpin agama dan tokoh-tokoh atau pemimpin-pemimpin masyarakat yang lain. Ketua dan anggota-anggota BPD tidak boleh merangkap jawatan sebagai Kepala Desa atau pegawai Perkhidmatan Awam Desa. Fungsi BPD adalah untuk menetapkan Peraturan Desa bersama Kepala Desa, serta menampung dan menyalurkan aspirasi masyarakat. Tempoh jawatan anggota BPD ialah 6 tahun dan penjawat boleh dilantik/diusulkan kembali untuk satu penggal tambahan.

Lembaga Kemasyarakatan

Lembaga Kemasyarakatan dibentuk oleh masyarakat, sesuai dengan keperluan, dan merupakan perkongsian dengan pihak pemerintah desa dalam usaha meningkatkan keupayaan masyarakat. Lembaga Kemasyarakatan ditetapkan melalui Peraturan Desa dan salah satu peranannya adalah sebagai penampungan dan penyaluran aspirasi masyarakat dalam bidang pembangunan. Hubungan kerja antara Lembaga Kemasyarakatan dengan Pemerintahan Desa bersifat perkongsian, perundingan, dan penyelarasan.

Pembentukan desa

Desa dibentuk atas daya usaha masyarakat dengan memperhatikan asal-usul desa dan keadaan sosial budaya masyarakat setempat. Pembentukan desa boleh merupakan penggabungan beberapa desa atau bahagian desa yang bersandingan, atau pemekaran daripada satu desa menjadi dua desa atau lebih, atau pembentukan desa di luar desa yang telah ada.
Desa dapat diubah atau disesuaikan statusnya menjadi kelurahan berdasarkan inisiatif Pemerintah Desa bersama BPD dengan memperhatikan cadangan dan pendapat masyarakat setempat. Apabila sebuah Desa berubah menjadi Kelurahan, Lurah dan jawatan-jawatan Perkhidmatan Awamnya diisi oleh pegawai-pegawai Perkhidmatan Awam negeri. Selain itu, kekayaan Desa yang mengubah statusnya menjadi Kelurahan merupakan kekayaan daerah dan dikelolakan oleh Kelurahan yang berkenaan demi kepentingan masyarakat setempat.